b'\n_START_ARTICLE_\nGytteg\xc3\xa5rds Plantage\n_START_PARAGRAPH_\nGytteg\xc3\xa5rds Plantage, beliggende i Hejnsvig Sogn mellem Hejnsvig og Billund, er en plantage, hvis historie g\xc3\xa5r tilbage til 1899, hvor den blev plantet af bankdirekt\xc3\xb8r Heide, som var med i bestyrelsen for \xc3\x98.K.. P\xc3\xa5 grund af sine forretningsinteresser i Siam (Thailand) kaldte han plantagen for "Siam"._NEWLINE_Dens nuv\xc3\xa6rende navn fik plantagen i 1908, da grosserer Andreas Petersen k\xc3\xb8bte plantagen og herefter kaldte plantagen Gytteg\xc3\xa5rd efter sin Kone, som havde k\xc3\xa6lenavnet "Gytte"._NEWLINE_Plantagen ligger mellem de fredede heder Grene Sande og Store R\xc3\xa5bjerg. Ved Gytteg\xc3\xa5rds Plantage ligger ogs\xc3\xa5 Gytteg\xc3\xa5rds Golfklub._NEWLINE_I 2016 indledte Naturstyrelsen et projekt med at slippe sandet l\xc3\xb8s, ved at fjerne overjorden p\xc3\xa5 et 70 hektar stort omr\xc3\xa5de, der blev skovet for fire \xc3\xa5r siden. Hensigten er at genskabe tidligere tiders sandflugt og genskabe de \xc3\xa5bne hede og klitarealer, der var i omr\xc3\xa5det inden der kom skov, for at fremme forskellige typer af insekter, gr\xc3\xa6sser og mosser.'